google/wiki40b huggingface dataset:
Ogdoad (Mesir purba)

Ciri-ciri

Ḥeḥu dan Ḥeḥut tidak mempunyai huruf penerang; menurut Brugsch (1885), nama mereka dikaitkan dengan perkataan untuk 'tidak terperi' atau anta permana (infiniti), ḥeḥ, dan juga memaksudkan aion atau berzaman-zaman. Tetapi menurut konteks dalam beberapa petikan yang menyebut Ḥeḥu, Brugsch juga berkata yang ia mungkin sebuah personifikasi atmosfera antara langit dan bumi (bandingkan. Shu, dewa udara).
Nama Kekui dan Kekuit ditulis dengan sebuah penerang dengan menggabungkan lambang langit dengan tongkat atau cokmar yang digunakan untuk perkataan yang memaksudkan kegelapan dan kesamaran, dan kkw sebagai perkataan biasa bermaksud "kegelapan", menunjukkan bahawa dewa-dewi ini melambangkan kegelapan awal zaman.
Pasangan keempat tidak mempunyai ciri-ciri yang tetap kerana mempunyai banyak nama. Maksud baku qerḥ ialah "malam", tetapi penerang (D41 untuk "berhenti, tamat, menolak") juga bermaksud  rehat.
Tiada satu cara yang benar untuk cirikan tugas kempat-empat pasangan dewa-dewi ini, dan jelas sekali "orang Mesir purba sendiri tidak mempunyai satu faham yang jelas" berkenaan tugasan sebegitu. Apapun, ada yang cuba untuk kaitkan mereka dengan "empat konsep tepat"
kepada empat pasangan.
Contohnya, dalam konteks Kerajaan Baharu, Karenga (2004) menggunakan "kebendaliran" (untuk "banjir, air"), "kegelapan", "ketakterbatasan" dan "kehalimunanan" (untuk "rehat, lahu").
Banjarsari, Bayongbong

Poskod

Poskod yang digunakan di Banjarsari adalah 44162. Terdapat 17 buah desa di dalam daerah kecamatan Bayongbong.
Takwim Maya

Takwim Maya ialah satu sistem takwim yang digunakan di Mesoamerika pra-Columbia, dan sebahagian masyarakat moden di tanah tinggi Guatemala dan di Veracruz, Oaxaca dan Chiapas, Mexico.
Secara asasnya kalendar Maya berdasarkan suatu sistem yang telah lazim digunakan di kawasan itu, bermula paling lambat pada abad ke-5 SM. Ia berkongsi banyak aspek dengan takwim yang digunakan tamadun Mesoamerika lebih awal, seperti Zapotec dan Olmek, dan juga tamadun sezaman atau kemudiannya seperti Mixtec and Aztek. Walaupun takwim Mesoamerika ini tidak berasal daripada kaum Maya, perbaikan dan penghalusan mereka merupakan antara yang tercanggih. Bersama dengan Takwim Aztek, Takwim Maya merupakan antara kelendar awal yang paling banyak didokumenkan dan difahami.
Visual Basic

Contoh program

Option Explicit
 Public TestBool as Boolean
 Sub Main ()
   TestBool = TestCall ( 5 , True )
 End Sub
 Function TestCall ( X as Integer, Y as Boolean ) as Boolean 
   On Error GoTo SolveError
   ' Ini ialah komen
   Dim Z as Integer
   
   Select Case X
     Case 0
        If Y Then TestCall = True
     Case 8
        If Y Then TestCall = True
        Exit Function
   End Select
   
   Z = (X * 3 / 2 + 8 - 9)^2
   Do Until Z < 2
     Z = Z - 1
   Loop
 SolveError:
   MsgBox Err.Num & " " & Err.Description, , "TestCall"
 End Function

Evolusi Visual Basic

VB 1.0 diperkenalkan pada 1991. Pendekatan bagi menghubungkan bahasa pengaturacaraan kepada antaramuka pengguna grafik diambil dari prototaip yang dimajukan oleh Alan Cooper yang dikenali sebagai Tripod. Microsoft menggajikan Cooper dan rakan niaganya untuk memajukan Tripod kepada kerangka boleh program bagi Windows 3.0, di bawah nama kod Ruby (tiada kaitan dengan bahasa pengaturcaraan Ruby).
Tripod tidak disertakan dengan bahasa pengaturcaraan sama sekali, dan Ruby mengandungi hanya penproses perintah asas mencukupi bagi peranannya sebagai kerangka Windows. Microsoft memutuskan untuk menggunakan kerangka Program Manager mudah bagi Windows 3.0 bukannya Ruby, dan mengabungkan Ruby dengan bahasa Basic untuk menghasilkan Visual Basic.
Ruby memberikan bahagian "visual" bagi Visual Basic—pereka bentuk (form designer) dan perkakasan suntingan- bersama keupayaan untuk memuatkan dynamic link library yang mengandungi kawalan tambahan (ketika itu dikenali sebagai "gizmos"). Gizmos tambahan Ruby kemudiannya menjadi antaramuka VBX.
Masjid Mukim Bukit Panau

Pentadbiran

Masjid Mukim Bukit Panau memiliki nombor pendaftaran masjid No Daftar: MY-03-TM-00294.
Ladeh

Poskod

Poskod yang digunakan di Ladeh adalah 37161. Terdapat 14 buah desa di dalam daerah kecamatan Depati Tujuh.
Hallschlag

Hallschlag merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Yegor Gaidar

Yegor Gaidar (Bahasa Rusia: Егор Тимурович Гайдар, 19 Mac 1956, Moscow – 16 Disember 2009) adalah seorang ahli politik dan ahli ekonomi Rusia. Beliau pernah menjadi pemangku Perdana Menteri Rusia antara 15 Jun 1992 dan 14 Disember 1992.
Bandar Ratu

Poskod

Poskod yang digunakan di Bandar Ratu adalah 38765. Terdapat 8 buah desa di dalam daerah kecamatan Mukomuko Utara.
Jatirasa

Poskod

Poskod yang digunakan di Jatirasa adalah 17424. Terdapat 6 buah desa di dalam daerah kecamatan Jatiasih.
Marcilly, Seine-et-Marne

Marcilly ialah sebuah komun yang terletak di komun Seine-et-Marne di utara-tengah Perancis.
Perakuan Hak 1689

Perakuan Hak England 1689 (English Bill of Rights 1689) merupakan satu Akta Parlimen England (1 Will. & Mar. sess. 2 c. 2) dengan tajuk panjangnya Sebuah Akta yang Memperakukan Hak dan Kebebasan Subjek dan Menyelesaikan Pewarisan Takhta Mahkota dan dikenali dengan tajuk pendeknya sebagai Perakuan Hak atau Perisytiharan Hak. Ia merupakan salah satu dokumen asas bagi undang-undang perlembagaan England, termasuk Magna Carta, Act of Settlement dan Akta Parlimen. Ia juga membentuk sebagagian undang-undang di negara-negara Komanwel, seperti New Zealand dan Kanada. Dokumen yang berasingan tetapi serupa juga diguna pakai di Scotland: Tuntutan Hak.
Perakuan Hak 1689 merupakan pernyataan bagi hak-hak tertentu yang penulisnya merasakan apa yang perlu didapati oleh warganegara dan/atau penduduk yang bermustautin bagi sesuatu monarki berperlembagaan. Ia termasuklah hak Subjek untuk menghantar petisyen kepada Monarki dan hak Subjek untuk mempertahankan diri. Ia juga menjelaskan (atau di dalam kaca mata penulisnya, menggariskan semula) bahawa sesetengah keperluan perlembagaan yang melibatkan tindakan diraja, memerlukan kelulusan dari orang yang ditadbir seperti yang diwakili oleh Parlimen. Dalam aspek ini, ia berbeza dengan "perakuan hak" yang lain, terasuklah Perakuan Hak Amerika Syarikat, walaupun banyak unsur dari lapan yang pindaan pertama Perlembagaan Amerika Syarikat melambangkan kandungan perakuan ini.

Latar belakang

Dalam revolusi, William of Orange mendarat dengan tenteranya di England pada 5 November 1688. James II cuba untuk menghalang penaklukan itu. Baginda kemudian menghantar wakil untuk berbincang tetapi akhirnya lari pada 23 Disember 1688.
Sebelum William dan Mary disahkan sebagai pemerintah bersama bagi England dan Ireland, mereka menerima Perisytiharan Hak yang dibuat oleh Resam Parlimen yang dhantar kepada mereka di Banqueting House, Whitehall, pada 13 Februari 1689. Dengan menerima Perisytiharan Hak itu, William dan Mary ditawwarkan takhta dan mereka ditabalkan sebagai raja bersama pada April 1689. Perisytiharan Hak itu kemudian dimasukkan ke dalam Akta Parlimen, yang kini dikenali sebagai Perakuan Hak, pada 16 Disember 1689.
Dalam Kerajaan Scotland yang kemudian terpisah, Tuntutan Hak 1689 bagi Estet Scotland dinyatakan dalam pernyataan yang berbeza, tetapi mempunyai kesan yang hampir serupa, dengan mengisytiharkan William dan Mary menjadi Raja dan Permaisuri Scotland pada 11 April 1689.
Briosne-lès-Sables

Briosne-lès-Sables merupakan sebuah komun di jabatan Pays-de-la-Loire di barat-laut Perancis.
Bar Kunar

Bar Kunar merupakan sebuah wilayah di Wilayah Kunar, Afghanistan.
Burung Olak Ekor Tirus

Ciri-ciri

Burung Olak Ekor Tirus ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Olak Ekor Tirus ialah haiwan berdarah panas, mempunyai sayap dan badan yang dilitupi bulu pelepah. Paruh Burung Olak Ekor Tirus tidak bergigi.

Pembiakan

Burung Olak Ekor Tirus membiak dengan bertelur. Telur Burung Olak Ekor Tirus bercangkerang keras.
Le Miroir

Le Miroir ialah komun di jabatan Saône-et-Loire dan di kawasan Bourgogne di timur Perancis.
Perbadanan Kota Buku

Latar Belakang Syarikat

Perbadanan Kota Buku diilhamkan sejajar dengan Polisi Buku Nasional yang mencadangkan penubuhan "Kota Buku" di Malaysia. Berfungsi sebagai pusat sehenti kepada pembaca, penulis dan penerbit untuk berkumpul, rangkaian dan menjalankan aktiviti berkaitan buku bersama-sama.

Sejarah

Pada 2009, sejumlah RM27 juta dibelanjakan bagi pembangunan Kota Buku, iaitu premis berkelompok / bangunan yang menempatkan kelompok industri yang berkaitan buku.

Projek yang diselenggarakan oleh Kementerian Pelajaran akan mengumpulkan para penerbit, penulis dan pengedar buku beroperasi di bawah satu bumbung. Bangunan milik kerajaan itu telah menjalani kerja-kerja pengubahsuaian dengan kos kira-kira RM20 juta dengan sebahagiannya dijadikan Muzium Guru manakala sebahagian lain sebagai Kota Buku.Pada 2009, sejumlah RM27 juta dibelanjakan bagi pembangunan Kota Buku, iaitu premis berkelompok / bangunan yang menempatkan kelompok industri yang berkaitan buku,
Fonelas

Fonelas merupakan sebuah kawasan perbandaran yang terletak di wilayah Granada, Andalusia, Sepanyol
Pigmen

Pigmen atau zat warna adalah zat yang mengubah warna cahaya tampak sebagai akibat proses penyerapan selektif terhadap panjang gelombang pada kisaran tertentu. Pigmen tidak menghasilkan warna tertentu sehingga berbeza dari zat-zat pendar (luminescence). Molekul pigmen menyerap tenaga pada panjang gelombang tertentu sehingga memantulkan pajang gelombang tampak lainnya, sedangkan zat pendar memancarkan cahaya disebabkan tindak balas kimia tertentu.
Dalam dunia percetakan, pigmen dibahagi kepada tiga pigmen dasar yang mampu meniru pigmen-pigmen lain jika dicampurkan dengan perkadaran tepat, iaitu pigmen sian, magenta, dan kuning. Sebagai tambahan, untuk mendapatkan kedalaman warna ditambahkan pigmen hitam. Tamsilnya untuk mendapatkan sensasi warna merah, dicampurkan pigmen magenta dan kuning dengan perkadaran tertentu.
Pigmen mengalami banyak apabila dihasilkan oleh organisme, dan banyak yang bernilai ekonomi. Pigmen yang dihasilkan oleh organisme dikategorikan sebagai pigmen hayati.
Winkelbach

Winkelbach merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Merpati Nusantara Airlines

Sejarah

Merpati Air ditubuhkan pada tanggal 6 September, 1962, dengan bermodalkan 10 juta Rupiah. Pada awal operasinya, Merpati Air menggunakan pesawat De Havilland DHC-3 sebanyak empat buah dan juga dua buah Dakota DC-3, dimana pesawat-pesawat ini merupakan pesawat terpakai dari Angkatan Udara Republik Indonesia.
Pada 1978, Merpati diarahkan untuk bergabung dengan Garuda, menjadikannya anak syarikat Garuda.Namun begitu,mereka masih mengekalkan nama Merpati.Ianya telah diserap ke dalam Kumpulan Garuda Indonesia pada September 1989,dan mereka memperolehi kebenaran untuk berpisah daripada Garuda pada 1993.Namun begitu,ianya mula mengambil tempat pada April 1997.Merpati dimiliki oleh Kerajaan Indonesia (93.2%) dan Garuda Indonesia (6.8%).Oleh kerana kelemahan serius dalam keselamatan pesawat,Merpati Nusantara dan juga syarikat penerbangan Indonesia yang lain telah tersenarai didalam Senarai Syarikat Penerbangan yang dilarang beroperasi di Kesatuan Eropah (List of Air Carriers Banned in European Union),menyebabkan kesemua pesawat berpendaftaran Indonesia dilarang beroperasi atau mendarat di mana-mana Lapangan Terbang di negara-negara Kesatuan Eropah.Hanya Airfast Indonesia, Garuda Indonesia, Mandala Airlines dan Premi Air sahaja yang dikeluarkan dari senarai tersebut.
Pusat Penyelenggaraan mereka berpangkalan di Lapangan Terbang Antarabangsa Juanda, Surabaya.
Kampung Sikamat

Poskod

Poskod yang digunakan di Kampung Sikamat, Seremban, Negeri Sembilan ialah 71770.
Julius Darmaatmadja

Kardinal Julius Riyadi Darmaatmadja, S.J. (Muntilan, Magelang, 20 Desember 1934) adalah Uskup Agung Jakarta saat ini, dan juga merupakan salah seorang kardinal Gereja Katolik Roma.
Sebagai kardinal, dia juga turut serta dalam pemilihan Paus baru pada tahun 2005, yang akhirnya memilih Paus Benediktus XVI.

Biografi

Ayahnya, Joachim Djasman Darmaatmadja, Dan ibunya, Maria Siti Sarpinah, adalah keluarga yang sederhana.
Darmaatmadja masuk Seminari Menengah Yogyakarta dan Seminari Mertoyudan, lalu masuk Novisiat Serikat Yesus Girisonta tahun 1957.
Dia ditahbiskan sebagai imam pada tarikh 18 Disember 1969 oleh Justinus Darmojuwono dan bertugas di Yogyakarta. Kemudian tahun 1978-1981 menjabat Rektor Seminari Menengah Mertoyudan.
Ditahbiskan sebagai Uskup Agung Semarang juga oleh Kardinal Justinus Darmoyuwono pada tarikh 29 Jun 1983.
Pada 28 April 1984 Julius Darmaatmaja juga diangkat oleh Vatikan Rom sebagai Uskup bagi ABRI menggantikan Kardinal Justinus Darmojuwono Pr. Sebagai Uskup ABRI, dia tidak memperoleh pangkat dan jabatan di pertubuhan ABRI kerana dia bukan ketenteraan dan jabatan uskup tidak ada dalam ABRI tetapi jabatan yang diberikan oleh Vatikan Rom Itali.
Setelah wafatnya Kardinal Justinus Darmojuwono, beliau diangkat sebagai kardinal pada tanggal 26 November 1994.
Setelah wafatnya Leo Sukoto, beliau diangkat sebagai Uskup Agung Jakarta pada tarikh 11 Januari 1996.
25 Mei 1990 diangkat menjadi anggota Dewan Kepausan untuk Dialog Antar Umat Beragama.
Kardinal Julius Rijadi Darmaatmadja adalah Uskup Agung kedua dari Indonesia, setelah Uskup Agung Semarang, Kardinal Justinus Darmoyuwono pada 1978, yang masuk dalam daftar conclave, pemilihan Paus.
Darmaatmadja mundur dari jabatannya sebagai Uskup ABRI pada 2 Januari 2006 dan digantikan oleh Uskup Semarang, Ignatius Suharyo Hardjoatmodjo.
Anugerah Filem India Sedunia

Anugerah Filem India Sedunia atau GIFA merupakan anugerah yang diadakan khusus buat industri perfileman dari Bollywood.Setiap tahun, majlis ini diadakan di luar India bagi memperkenalkan kepada masyarakat dunia mengenai industri perfileman India.Antara tempat yang pernah menjadi lokasinya ialah Genting Highland, Singapura, Afrika Selatan dan London.

GIFA 2006

Kuala Lumpur, Malaysia telah dipilih menjadi tuan rumah kepada majlis penyampaian Anugerah Filem India Sedunia (GIFA 2006) pada 17 Disember 2006.Antara bintang-bintang Bollywood yang hadir adalah seperti Amitabh Bachchan, Shah Rukh Khan, Salman Khan, Rani Mukherjee, Priyanka Chopra dan Ameesha Patel.
Acara gilang-gemilang yang diadakan selama tiga hari itu dianjurkan oleh One Big Option Sdn. Bhd. dengan kerjasama Kementerian Pelancongan Malaysia dan Popcorn Entertainment Pvt. Ltd. of India. Majlis itu dinaungi oleh isteri Timbalan Perdana Menteri, Datin Seri Rosmah Mansor.
Acara akan dimulakan dengan tayangan perdana filem terbaru arahan Ravi Chopra iaitu Baabul yang akan diadakan di pawagam Tanjong Golden Village KLCC pada 7 Disember. Tayangan perdana itu akan dihadiri oleh para pelakon utama filem tersebut iaitu Amitabh Bachchan, Hema Malini, Salman Khan, Rani Mukherjee dan John Abraham.
Keesokannya pula, peminat dapat menyaksikan perlawanan bola sepak selebriti antara menteri-menteri Malaysia dan bintang-bintang Bollywood di Stadium Nasional, Bukit Jalil, Kuala Lumpur.
Pada sebelah malamnya pula, sebuah majlis amal dan pertunjukan fesyen akan diadakan di Hotel Palace of the Golden Horses. Rekaan pereka fesyen terkenal dari India iaitu Vikram Phadnis dan pereka tempatan, Datuk Bernard Chandran akan diperagakan.
Acara kemuncak Gifa 2006 iaitu malam penyampaian anugerah pula akan diadakan di Stadium Putra, Bukit Jalil. Barisan artis yang akan membuat persembahan adalah Shah Rukh Khan, Salman Khan, Abhishek Bachchan, Priyanka Chopra, Katrina Kaif dan Ameesha Patel. Pengacara untuk malam anugerah itu nanti pula adalah Arshad Warsi dan Amrita Arora.
Sharifah Khatreena Nuraniah

Pendidikan awal

Baginda menerima pendidikan di INTER-COMMUNITY SCHOOL (ICS) OF ZURICH DI ZUMIKON, SWITZERLAND. Ketika ayahandanya berkhidmat sebagai Pengurus Kawasan Switzerland, Austria dan Eropah Tengah bagi Malaysia Airlines
Sharifah Khatreen Nuraniah menerima ijazah daripada ijazah daripada University of Melboume, Austraila

Kehidupan Diraja

Sharifah Khatreena Nuraniah juga mempunyai seorang adinda perempuan, Sharifah Farah Adriana, yang dikeputerikan pada 3 Mac 2001 dan seorang adinda lelaki, Syed Sirajuddin Areeb Putra, yang dikeputerakan pada 12 April 2009.

Kerjaya

Menurut keyatakan Yayasan Tuanku Syed Putra (YTSP) Perlis, puteri berusia 20 tahun itu menerima ijazah Bachelor of Arts (Double Major in International Relations and Politics) pada Konvokesyen universiti tersohor itu yang disamapaikan Timbalan Canselornya Ross MicPherson.
Pada masa yang sama, baginda juga mempunyai perniagaan fashion pagi pakaian wanita seperti tudung.
KRI Sutanto

KRI Sutanto (377) merupakan kapal perang tentera laut Indonesia jenis kapal peronda korvet yang sentiasa bersedia mempertahankan negara Indonesia.
Kapal peronda korvet KRI Sutanto milik Indonesia merupakan kapal peronda korvet jenerasi moden kelas Type 133.1 yang terbaru menyertai tentera laut Indonesia. Kapal peronda KRI Sutanto memenuhi keperluan Indonesia dan berperanan sebagai kapal anti-kapal selam.
Kapal peronda korvet ini dibina 1981 oleh VEB Peenwerft, Wolgast, Jerman Timur, yang digunakan seketika oleh tentera laut Jerman Barat sebelum diambil alih oleh tentera laut indonesia pada tahun 1995. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang kaki-tangan.
Kapal lain dalam kelas yang sama termasuk KRI Kapitan Patimura, KRI Unting Suropati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basri, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut "anti-submarine warfare".
KRI Sutanto bersaiz 75.2meter x 9.78meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

TORPEDO

KRI Sutanto dilengkapi dengan empat tiub pelancar torpedo 15.7 inci.

PELURU BERPANDU

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang.
Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (Deep Charge).

MERIAM

Meriam utama kapal perang KRI Sutanto yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.

PENANGKIS "COUNTERMEASURES"

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas Watch Dog intercept.
Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.

PENGESAN

KRI Sutanto memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning".
Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

TUJAHAN

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.
Monsters vs Aliens

Pelakon

Filem Monsters vs Aliens ini turut disertai oleh beberapa orang pelakon terkenal, antaranya adalah Reese Witherspoon, Rainn Wilson, Stephen Colbert.

Ringkasan

Seorang wanita bertukar menjadi gergasi selepas dia terkena tahi bintang semasa hari perkahwinannya menjadi sebahagian dari pasukan raksaksa yang dihantar oleh kerajaan Amerika Syarikat bagi mengalahkan perancang utama makhluk asing yang cuba mengambil alih Bumi.
Kampung Kuala Mempelam

Poskod

Poskod yang digunakan di Kampung Kuala Mempelam, Karangan, Kedah ialah 09700.
Nikolai Rimsky-Korsakov

Nikolai Andreyevich Rimsky-Korsakov (Bahasa Russia: Николай Андреевич Римский-Корсаков, Nikolaj Andreevič Rimskij-Korsakov), atau nama panggilan lain, Nikolay, Nicolai dan Rimsky-Korsakoff, (lahir 6 atau 18 Mac 6 1844 – 8 atau 21 Jun 1908) merupakan seorang penggubah Russia, salah seorang dari lima penggubah "The Five" atau juga dikenali sebagai The Mighty Handful dan juga seorang guru muzik dalam bidang teknik muzik barat harmoni dan orkestra. Beliau terkenal terutamanya dalam minat beliau berkenaan cerita-cerita rakyat (folk) dan cerita pari-pari (fairy tale); dan juga berdasarkan kemahiran luar biasa beliau dalam gubahan orkestranya, yang dikatakan banyak dipengaruhi oleh "minat" beliau.

Biografi

Dilahirkan di Tikhvin, 200 km di timur St. Petersburg dari kalangan keluarga bangsawan, Rimsky-Korsakov mula menunjukkan bakat nyanyian beliau daripada satu usia yang muda. Namun beliau kemudiannya dihantar belajar di Russian Imperial Naval College di St. Petersburg dan kemudiannya menganggotai tentera laut Russia. Beliau mula memberi tumpuan secara penuh kepada muzik pada tahun 1861 apabila beliau bertemu dengan Mily Balakirev.
Balakirev memberikan Rimsky-Korsakov dorongan dan tunjuk ajar semasa Rimsky-Korsakov tidak bertugas. (Episod fiksyen perkhidmatan Rimsky-Korsakov di dalam tentera laut membentuk plot untuk wayang gambar Song of Scheherezade (1947), yang mana skor muziknya diadaptasi oleh Miklós Rózsa.) Melalui Balakirev, Rimsky-Korsakov bertemu dengan penggubah-penggubah lain yang kemudiannya dikenali sebagai "The Mighty Handful" (lebih dikenali di dalam bahasa Inggeris sebagai "The Five").
Semasa bertugas di dalam tentera laut (sebahagiannya disiapkan dalam waktu pelayaran), beliau menggubah simfoni pertamanya pada sekitar tahun 1861-1865. Simfoni tersebut dianggap ramai sebagai gubahan pertama direka oleh seorang berbangsa Russia, walaupun penggubah Anton Rubinstein sebenarnya menggubah simfoni petama beliau pada tahun 1850. Sebelum meletakkan jawatannya di dalam tentara laut pada tahun 1873, beliau telah menyiapkan satu bahagian orkestra yang terkenal, Sadko pada tahun 1867 dan juga sebuah opera yang diberi nama The Maid of Pskov (1872). Karya-karya ini adalah tiga di kalangan beberapa kerja awal yang kemudiannya disemak semula oleh beliau.
Humaydah al-Bariqi

Humaydah b. al-Nu'man b. Humaydah adalah salah seorang sahabat Nabi. Humaydah bin al-Nu'man adalah seorang bangsawan Arab terkemuka serta merupakan ketua Kabilah Arab Bariq. Beliau mempunyai sifat yang mulia dan suka menolong dan melindungi masyarakat yang berada dalam kesusahan dan ketakutan. Beliau juga mempunyai tahap pemikiran yang luas, bijak, cerdas dan berperasaan halus. Humaydah merupakan sahabat yang berjasa besar dalam mengetuai tentera Islam untuk melumpuhkan seluruh kekuatan angkatan perang Parsi. Kerana kejayaannya menewaskan tentera Parsi dalam peperangan yang dikenali sebagai Perang al-Qadisiyyah.
Quinto, Aragon

Quinto merupakan sebuah kawasan perbandaran yang terletak di wilayah Zaragoza, Aragon, Sepanyol
Masjid Kariah Felda Palong 6

Latar belakang

Masjid Kariah Felda Palong 6 terletak di kedudukan Latitud 2 darjah, 44 minit, 51.3 saat Utara dan Longitud  102 darjah, 38 minit, 52.6 saat Timur. Arah kiblatnya adalah pada 292 darjah, 34minit, 54.4 saat.
Kampung Padang Jambu, Simpang Empat

Poskod

Poskod yang digunakan di Kampung Padang Jambu, Simpang Empat, Kedah adalah 06650.